มีอาการอาเจียนเป็นเลือดสีน้ำตาลปนกับอาหารพออาเจียนอีกทีเป็นเลือดที่เป็นเม็ดแล้วรู้สึกเจ็บท้องแน่นท้อง แต่ก่อนหน้าวันที่มีอาการไปดื่มแอลกอฮอล์มาค่ะ สาเหตุเกิดจากอะไรคะ
สวัสดีค่ะ naree,อาการอาเจียนเป็นเลือด ไม่ว่าจะเป็นเลือดสด หรือเลือดน้ำตาล อาจเกิดจากสาเหตุ เช่น1. มีแผลในกระเพาะอาหาร ซึ่งมักจะมีอาการปวดท้องแน่นท้องบริเวณลิ้นปี่มากร่วมด้วย ซึ่งการดื่มแอลกอฮอลืบ่อยๆ เป็นปัจจัยหนึ่งที่ทำให้เกิดแผลในกระเพาะอาหารได้2. มีหลอดเลือดโป่งพองในหลอดอาหาร ส่วนใหญ่มักพบในผู้ป่วยที่เป็นโรคตับแข็ง โดยเฉพาะตับแข็งจากแอลกอฮอล์3. หลอดอาหารเกิดการฉีกขาด สาเหตุมาจากความดันที่เพิ่มสูงขึ้นในกระเพาะอาหารหรือหลอดอาหาร การขย้อน เช่น การอาเจียนซ้ำ ๆ การสะอึกหรือไออย่างรุนแรง4. การกลืนเลือดลงสู่กระเพาะอาหาร เช่น กลืนเลือดกำเดาหลังจากเกิดเลือดกำเดาไหลอย่างรุนแรง5. การกลืนสารพิษ สารกัดกร่อน หรือสารกัมมันตรังสี6. ความผิดปกติของเลือด เช่น ภาวะเกล็ดเลือดต่ำ เกร็ดเลือดทำงานผิดปกติ ได้รับยาต้านการแข็งตัวของเลือด เป็นมะเร็งเม็ดเลือดขาว เป็นต้น7. โรคมะเร็งหลอดอาหาร หรือโรคมะเร็งกระเพาะอาหาร แต่จะพบในคนอายุมาก และจะมีอาการปวดท้องแบบรุนแรง เบื่ออาหาร น้ำหนักลดร่วมด้วยดังนั้นหากมีอาการอาเจียนออกมาเป็นเลือดจริงๆ ไม่ใช่เลือดที่ออกมาจากช่องปาก ก็ควรรีบไปพบแพทย์เพื่อตรวจหาสาเหตุและรักษาโดยเร็วค่ะ